HRVATSKI JEZIK

Prije čitanja, razmisli o tome što znači biti prijatelj?

Jesu li nam prijatelji važni u životu?

Tko je tvoj najbolji prijatelj/prijateljica i zašto?

Pročitaj sada ovu pjesmu o prijateljima:

|  |
| --- |
| PRIJATELJI  Kad te nešto  loše snađe,  kad ti tonu  posljednje lađe,  prijatelji  pokraj tebe stoje.  Pa te oni  malo tješe  pa se neke  stvari riješe,  prijatelji  zato i postoje. |

Nadam se da ti se sviđa ova pjesma. Ona govori o tome što za nas čine naši prijatelji. Isto tako, važno je da i mi budemo takvi prijatelji drugima. Da si pomažemo i tješimo se kada nam je teško.

Tvoj zadatak je ovu pjesmicu prepisati u bilježnicu, po stihovima i uredno, a zatim nacrtati sebe i svog najboljeg prijatelja. Može biti samo jedan, a može biti njih više.

Pjesmicu je potrebno i naučiti čitati pa kada dobro naučite, snimit ćete audio zapis vašeg čitanja.

(Poštovani roditelji, za snimanje ćemo se dogovoriti idući tjedan).

**(Tomislav - napisati naslov pjesme i nacrtati sebe i prijatelje)**